
Πέμπτη, 20 Αυγούστου 2026
ΔΕΛΤΙΟ ΤΥΠΟΥ
Παροχή συνδρομής σε χειριστή ιστιοσανίδας στο Ρίο – Απαγόρευση απόπλου Τ/Χ στον Σαρωνικό – Απαγόρευση απόπλου Ε/Γ-Υ/Γ στον Πειραιά – Απαγόρευση απόπλου Φ/Γ πλοίου στην Ελευσίνα – Απαγόρευση απόπλου Φ/Γ πλοίου στη Χαλκίδα – Διακομιδές ασθενών
Τις απογευματινές ώρες χθες, ενημερώθηκε η Λιμενική Αρχή του Ρίου για χειριστή ιστιοσανίδας, ο οποίος βρισκόταν σε δυσχερή θέση, καθ’ότι παρασυρόταν στη θαλάσσια περιοχή του Κορινθιακού Κόλπου. Στο σημείο μετέβησαν στελέχη Λ.Σ.-ΕΛ.ΑΚΤ. με Περιπολικό όχημα από ξηράς, ενώ ενημερώθηκε και ένα Περιπολικό σκάφος Λ.Σ.-ΕΛ.ΑΚΤ. Ακόμα στην περιοχή έσπευσαν το ναυαγοσωστικό σκάφος του ρυμουλκού (Ρ/Κ) πλοίου «ΕΡΜΗΣ» Ν.Π. 11415 καθώς και το ταχύπλοο σκάφος (Τ/Χ) «ΑΦΡΟΣ» Τ.Μ. 206. Με τη συνδρομή των ανωτέρω σκαφών, ο 61χρονος ημεδαπός περισυλλέχθηκε και μεταφέρθηκε στην παραλία «ΔΡΕΠΑΝΟ», καλά στην υγεία του.

             *****
Τις απογευματινές ώρες χθες, ενημερώθηκε η Λιμενική Αρχή του Σαρωνικού από το Ενιαίο Κέντρο Συντονισμού Έρευνας και Διάσωσης (Ε.Κ.Σ.Ε.Δ.) του Αρχηγείου Λ.Σ.-ΕΛ.ΑΚΤ. για περιστατικό εισροής υδάτων σε ταχύπλοο (Τ/Χ) σκάφος, το οποίο έπλεε στη θαλάσσια περιοχή Σαρωνικού κόλπου με έναν ημεδαπό επιβαίνοντα. Στο σημείο έσπευσε ένα Περιπολικό σκάφος Λ.Σ.-ΕΛ.ΑΚΤ. (ΠΛΣ) καθώς και το ταχύπλοο (Τ/Χ) σκάφος «ΣΟΥΜΟ» Τ.Σ. 5344. Το Τ/Χ με τη συνδρομή του «ΣΟΥΜΟ», κατέπλευσε στην 3η Μαρίνα Γλυφάδας. Από το Λιμεναρχείο Σαρωνικού, απαγορεύτηκε ο απόπλους του Τ/Χ, μέχρι την προσκόμιση βεβαιωτικού από τον αρμόδιο οργανισμό που το παρακολουθεί. Από το περιστατικό δεν αναφέρθηκε τραυματισμός.
*****
Τις μεσημβρινές ώρες σήμερα, ενημερώθηκε η Λιμενική Αρχή της Αίγινας από τον Πλοίαρχο του επιβατηγού-υδροπτερύγου «ΑΘΗΝΑ» Ν.Π. 9824, ότι κατά τη διαδικασία κατάπλου του στο λιμάνι του Αγκιστρίου, διαπιστώθηκε ρωγμή στο πτερύγιο της δεξιάς πλευράς. Από το Λιμεναρχείο Αίγινας απαγορεύτηκε ο απόπλους του «ΑΘΗΝΑ», μέχρι την αποκατάσταση της βλάβης και την προσκόμιση βεβαιωτικού αξιοπλοΐας από τον αρμόδιο νηογνώμονα. Οι επιβάτες προωθήθηκαν στο προορισμό τους με μέριμνα της εταιρείας.
*****
Τις απογευματινές ώρες χθες, ενημερώθηκε η Λιμενική Αρχή της Ελευσίνας από τον Πλοίαρχο ενός φορτηγού (Φ/Γ) πλοίου ελληνικής σημαίας, ότι κατά τη διαδικασία χειρισμών απόδεσης του πλοίου στο λιμάνι της Ελευσίνας, προσέκρουσε ελαφρά στην προβλήτα, με αποτέλεσμα να προκληθούν υλικές ζημιές στο πλευρικό πρυμναίο αριστερό τμήμα. Από το περιστατικό δεν αναφέρθηκε τραυματισμός και δεν διαπιστώθηκε θαλάσσια ρύπανση. Από το Κεντρικό Λιμεναρχείο Ελευσίνας που διενεργεί την προανάκριση, απαγορεύτηκε ο απόπλους του Φ/Γ πλοίου, μέχρι την προσκόμιση βεβαιωτικού αξιοπλοΐας από τον αρμόδιο οργανισμό που το παρακολουθεί.
*****
Τις βραδινές ώρες χθες, ενημερώθηκε η Λιμενική Αρχή της Χαλκίδας από τον Πλοίαρχο ενός φορτηγού (Φ/Γ) πλοίου ελληνικής σημαίας με 8 μέλη πληρώματος (7 ημεδαπούς και 1 υπήκοο Ρουμανίας) ότι κατά τη διάρκεια διέλευσής του από τη συρταρωτή γέφυρα του πορθμού του Ευρίπου, προσέκρουσε στην βοιωτική πλευρά της γέφυρας, με αποτέλεσμα να προκληθούν υλικές ζημιές στο πλοίο καθώς και στη γέφυρα. Το Φ/Γ μετέβη με ίδια μέσα στο αγκυροβόλιο του βόρειου Ευβοϊκού κόλπου, όπου κατέπλευσε με ασφάλεια, παρουσία ενός Περιπολικού σκάφους Λ.Σ.-ΕΛ.ΑΚΤ. (ΠΛΣ) το οποίο έσπευσε στο σημείο για παροχή συνδρομής. Από το περιστατικό δεν αναφέρθηκε τραυματισμός και δεν διαπιστώθηκε θαλάσσια ρύπανση. Από το Κεντρικό Λιμεναρχείο Χαλκίδας που διενεργεί την προανάκριση, απαγορεύτηκε ο απόπλους του Φ/Γ πλοίου, μέχρι την προσκόμιση βεβαιωτικού αξιοπλοΐας από τον αρμόδιο οργανισμό που το παρακολουθεί, ενώ συνελήφθη ο Πλοίαρχος του πλοίου για παράβαση των άρθρων 273 (Κοινώς επικίνδυνη βλάβη) και 378 (Φθορά ξένης ιδιοκτησίας) του Π.Κ., σε συνδυασμό με το άρθρο 225 του ΚΔΝΔ (Περί κανονισμού προς αποφυγή συγκρούσεων).
*****
Με μέριμνα του Κέντρου Επιχειρήσεων του Λιμενικού Σώματος-Ελληνικής Ακτοφυλακής πραγματοποιήθηκαν οι παρακάτω διακομιδές ασθενών, οι οποίοι έχρηζαν άμεσης νοσοκομειακής περίθαλψης:

-39χρονου και 61χρονου, από το λιμάνι της Θάσου στο λιμάνι της Κεραμωτής, με το Ε/Γ-Ο/Γ «ΔΗΜΗΤΡΙΟΣ Χ.» Ν.Π. 12287,

-99χρονης, από το λιμάνι της Κέας στο λιμάνι του Λαυρίου με Περιπολικό σκάφος Λ.Σ.-ΕΛ.ΑΚΤ.,

-17χρονου, από το λιμάνι της Αίγινας στο λιμάνι του Πειραιά με Περιπολικό σκάφος Λ.Σ.-ΕΛ.ΑΚΤ. και

-47χρονης, από το λιμάνι της Αλοννήσου στο λιμάνι του Βόλου με το Ε/Π-Τ/Ρ «ΑΞΙΟΝ ΕΣΤΙ» Ν.Π. 10001.

